ശ്രീപദ്മനാഭസ്വാമി ക്ഷേത്രത്തില് ബ്രഹ്മകലശം തിരുവനന്തപുരം: ശ്രീപദ്മനാഭസ്വാമി ക്ഷേത്രത്തില് അല്പ്പശി ഉത്സവത്തിന് മുന്നോടിയായി ഇന്ന് ബ്രഹ്മകലശ പൂജ നടക്കും. തിങ്കളാഴ്ച ബ്രഹ്മകലശവും ചൊവ്വാഴ്ച കൊടിയേറ്റുമാണ്. അഭിശ്രവണ മണ്ഡപത്തില് 365 സ്വര്ണക്കുടങ്ങളില് ജലം നിറച്ചാണ് കലശപൂജ നടത്തുന്നത്. തിങ്കളാഴ്ച രാവിലെ ആറിന് തന്ത്രി പ്രദീപ് നമ്ബൂതിരിപ്പാടിന്റെ കാര്മികത്വത്തില് കലശവും പരികലശങ്ങളും വലിയ സ്വര്ണക്കുടങ്ങളില് നെയ്യ്, തേന്, മറ്റ് ദ്രവ്യങ്ങള് എന്നിവയും പൂജിച്ച് ദേവന് കലശാഭിഷേകം നടത്തും. തുടര്ന്ന് തിരവോലക്കം. സിംഹാസന വാഹനത്തില് വിഗ്രഹം ശ്രീകോവിലിന്റെ ചെറുചുറ്റില് എഴുന്നള്ളിക്കും. ക്ഷേത്രം സ്ഥാനി ഉടവാളേന്തി അകമ്ബടി സേവിക്കും. ഉത്സവത്തിനുള്ള ഒരുക്കങ്ങള് പൂര്ത്തിയായെന്ന വിളംബരമാണ് തിരവോലക്കം. തിങ്കളാഴ്ച നിര്മാല്യദര്ശനത്തിന് ശേഷം രാവിലെ 9.45 മുതല് ഭക്തര്ക്ക് ദര്ശനം അനുവദിക്കും. ചൊവ്വാഴ്ച രാവിലെ 8.45 നാണ് സ്വര്ണക്കൊടിമരത്തിലും തിരുവാമ്ബാടിയില് വെള്ളിക്കൊടിമരത്തിലും കൊടിയേറ്റ്. തുടര്ന്ന് മുളപൂജയ്ക്കായി മിത്രാനന്ദജപുരം ക്ഷേത്രക്കുളത്തില് നിന്ന് മണ്ണുനീര് കോരല് ചടങ്ങും നടക്കും.